**Ministru kabineta noteikumu**

**“Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana, attīstot enerģētiski pašpietiekamu ēku būvniecību” nolikums” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Ministru kabineta (turpmāk – MK) noteikumu „Emisijas kvotu izsolīšanas instrumenta finansēto projektu atklāta konkursa „Siltumnīcefekta gāzu emisiju samazināšana, attīstot enerģētiski pašpietiekamu ēku būvniecību” nolikums” projekta (turpmāk – MK noteikumu projekts) mērķis ir Emisijas kvotu izsolīšanas instrumenta finansēto projektu atklātā konkursa (turpmāk – konkurss) nolikuma izstrāde. Konkursa ietvaros ir paredzēta projektu iesniegumu atklātā konkursa organizēšana, lai atbalstītu projektus, kas nodrošina potenciālo siltumnīcefekta gāzu emisiju ierobežošanu, atbalstot jaunu un ilgtspējīgu zema enerģijas patēriņa enerģētiski pašpietiekamu ēku būvniecību un nodrošinātu oglekļa mazietilpīgai attīstībai nepieciešamo tehnoloģiju demonstrēšanu un popularizēšanu Latvijā. MK noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  MK noteikumu projekts izstrādāts pamatojoties uz likuma “Par piesārņojumu” 32.2 panta 4.6 daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Lai vecinātu klimata un enerģētikas mērķu sasniegšanu 2020. gadam un 2030. gadam, ir nepieciešams īstenot dažādas ar siltumnīcefekta gāzu (turpmāk – SEG) emisiju samazināšanu saistītas aktivitātes, tai skaitā tādas, kas kompleksi un ar multiplikatīvu efektu nodrošina un veicina gan energoefektivitāti paaugstinošu pasākumu īstenošanu un veicināšanu, gan atjaunojamo energoresursu izmantošanu. Noteikto mērķu sasniegšanā būtiski ir īstenot demonstrācijas un pilotprojektus, kas vienkopus ietver un apvieno dažādus klimata pārmaiņas mazinošus pasākumus, nodrošinot kompleksus risinājumus un piemērus. MK noteikumu projekts nosaka konkursa nolikumu, tai skaitā projektu iesniegumu vērtēšanas kritērijus, projektu iesniegumu iesniegšanas, izskatīšanas, apstiprināšanas un finansējuma piešķiršanas kārtību, kā arī projektu īstenošanas, pārskatu iesniegšanas un pārbaudes kārtību. Konkursa mērķis ir potenciālā siltumnīcefekta gāzu emisiju ierobežošana, veicot jaunu un ilgtspējīgu zema enerģijas patēriņa enerģētiski pašpietiekamu ēku būvniecību un nodrošinot izmantoto tehnoloģiju demonstrēšanas iespējas ēkas faktiskās ekspluatācijas apstākļos. Konkurss kā viena no īstenotajām aktivitātēm varētu tikt iekļauta informatīvajā ziņojumā attiecībā uz alternatīvo energoefektivitātes pasākumu plānu Latvijai obligātā enerģijas ietaupījumu mērķa sasniegšanā. Konkurss ir vērsts uz zema enerģijas patēriņa enerģētiski pašpietiekamu ēku būvniecību, t.i. īstenot ēkā energoefektīvus risinājumus un metodes, kā arī uzstādīt energoefektīvas iekārtas, un ēkas inženiertehnisko sistēmu nodrošināšanai nepieciešamo siltumenerģijas un elektroenerģijas daudzumu maksimāli saražot ar ēkā uzstādītajām atjaunojamo energoresursu tehnoloģijām. Konkursā noteikts ierobežots projekta iesniedzēju loks un ēku klasifikācija, jo projekta konkursa mērķis nav uzbūvēt iespējami lielu skaitu ēku, bet gan atbalstīt paraugprojektus publiskajā sektorā (energoefektivitātes pasākumu īstenošana ēkās, nosakot specifiskus nosacījumus, kā rezultātā arī citās līdzīgās ēkās varēs izmantot gūto pieredzi), tādā veidā, lai šiem projektiem būtu multiplikatīvs (atkārtojamības) pozitīvs efekts uz tautsaimniecību, tai skaitā, lai pateicoties labākiem paraugiem attīstītos zema enerģijas patēriņa enerģētiski pašpietiekamu ēku būvniecība arī bez valsts atbalsta. Papildus tam ir ņemts vērā līdz šim sniegtais atbalsts zema enerģijas patēriņa ēku būvniecībai citu finanšu instrumentu (Klimata pārmaiņu finanšu instrumenta (projektu konkurss “Zema enerģijas patēriņa ēkas”), Eiropas Ekonomiskas zonas finanšu instrumenta (projektu konkurss “Ilgtspējīgu ēku, atjaunojamo energoresursu tehnoloģiju un inovatīvu emisiju samazinošu tehnoloģiju attīstība”) un Emisijas kvotu izsolīšanas instrumenta (projektu konkurss “Siltumnīcefekta gāzu emisiju samazināšana – zema enerģijas patēriņa ēkas”) ietvaros. Papildus būtiska loma tiks pievērsta ēkas ilgtspējai, t.i. kvalitātes vērtēšanas kritērijos ir iekļauti vairāki kritēriji, kas veicinās dažādu efektīvu risinājumu ieviešanu gan attiecībā uz enerģijas ražošanu un izmantošanu, gan ūdens izmantošanu, gan ventilāciju, gan dažādu tehnoloģisko iekārtu automātisku vadību un kontroli, gan arī ēkas būvniecībā izmantotos materiālus. Projekta iesniedzējs ievēro būtiskās būvei izvirzāmās prasības, tai skaitā par ilgtspējīgu dabas resursu izmantošanu, kā arī zaļā publiskā iepirkuma un ilgtspējīgas būvniecības principus. Projekta iesniedzējs ir atbildīgs par atbilstoša projektēšanas uzdevuma izstrādi, par būvprojektētāja, būvdarbu veicēja un ekspertu izvēli. Šo prasību kontrole tiks veikta projektu vērtēšanas un īstenošanas laikā. Galvenie nosacījumi, kas nodrošinās demarkāciju ar citām iespējamajām atbalsta programmām ir:* projektu iesniegumu iesniegšanas termiņš. Šī konkursa ietvaros plānots, ka projektu konkurss tiks izsludināts 2018.g. otrajā pusē. Vides aizsardzības un reģionālās attīstības ministrijas (turpmāk – VARAM) rīcībā nav informācija, par to, ka kādā no specifiskā atbalsta mērķiem Eiropas Savienības struktūrfondu un Kohēzijas fondu ieviešanā vai Eiropas Ekonomiskās zonas un Norvēģijas finanšu instrumentā varētu tikt uzsākta projektu iesniegšana ātrāk nekā šajā projektu konkursā;
* būvju (ēku) klasifikācijas kodi – 1261 un 1262;
* augsts sasniedzamais rādītājs attiecībā uz enerģijas patēriņu apkurei uz ēkas aprēķina platību;
* konkursa mērķis, atbalstāmā aktivitāte un attiecināmās izmaksas.

 Kārtība attiecībā uz valsts atbalsta izvērtēšanu (gadījumā, ja pašvaldības projekta iesniegumā paredzēts šo noteikumu 24. punktā minēto aktivitāti īstenot šo noteikumu 15.1.2. apakšpunktā minētajā ēku klasē) tiks notiekta projektu iesniegumu vētēšanas vadlīnijās. Enerģētiski pašpietiekamas ēkas nepieciešamais enerģijas apjoms ēkas inženiertehniskajām sistēmām, kas nodrošina apgaismojumu var tikt saražots gan izmantojot atjaunojamo energoresursu tehnoloģijas, gan iepirkts no elektroenerģijas tirgotāja. Galvenais iemesls ēkā uzstādāmo iekārtu un ekspozīciju nodrošināšanai nepieciešamais elektroenerģijas apjoms var būt būtiski lielāks nekā ir tehniski un ekonomiski pamatoti uzstādīt atjaunojamo energoresursu tehnoloģijas ēkas ietvaros. Uzlādes stacijas vai uzlādes punkta darbībai nav obligāti jāizmanto elektroenerģija, kas tiek saražota ar projekta ietvaros uzstādāmo atjaunojamo energoresursu tehnoloģijām. Ēkas būvniecības laikā visai izmantotai koksnes produkcijai ir jābūt sertificētai, piemēram, atbilstoši FSC (*Forest Stewardship Council*) vai PEFC (*The Programme for the Endorsement of Forest Certification*) koksnes piegāžu ķēdes sertifikācijas prasībām. Ar 2017. gada 1. jūniju spēku zaudēja Ministru kabineta 2009. gada 22. decembra noteikumi Nr. 1620 "Noteikumi par būvju klasifikāciju" (turpmāk – Būvju klasifikācija). Kaut gan Būvju klasifikāciju no 2017. gada 1. jūnija formāli vairs nevar piemērot, Administratīvā procesa likums paredz būtisku regulējumu gadījumiem, ja jautājums nav noregulēts ar ārēju normatīvo aktu. Ņemot vērā, ka Ministru kabinets nav pieņēmis jaunu Būvju klasifikāciju, tad arī pēc 2017. gada 31. maija piemērojama līdzšinējā Būvju klasifikācija. Tā piemērojama līdz brīdim, kad spēkā stāsies jaunie Ministru kabineta noteikumi, kas noteiks Būvju klasifikāciju. Projektu ietvaros maksimālā avanasa maksājuma lielums (50% apmērā no projektam apstirpinātā finanšu instrumenta summas) ir notiekts, ņemot vērā projektu iesniedzēju loku – pašvaldības un to iestādes, kā arī līdzšinējo pieredzi Klimata pārmaiņu finanšu insturmenta un Emisijas kvotu izsolīšanas instrumenta ietvaros, lai nodrošinātu pēc iespējas precīzāku naudas plūsmu un finasnējuma plānošanu. Attiecībā uz prasībām ēkas viedajai vadības un kontroles sistēmai esošā MK noteikumu projekta redakcija pieļauj, ka ēkās tiek izmantotas pašregulējošas ierīces temperatūras atsevišķai regulēšanai katrā telpā vai, ja tas ir pamatoti, noteiktā apsildītā ēkas daļas zonā; uzstādīt ēkas automatizācijas un vadības sistēmu, kas spēj:a) pastāvīgi uzraudzīt, reģistrēt, analizēt un dot iespējas koriģēt enerģijas izmantošanu;b) salīdzinoši novērtēt ēkas energoefektivitāti, atklāt ēkas inženiertehnisko sistēmu efektivitātes zudumus un informēt par ēku atbildīgo personu vai ēkas inženiertehnisko sistēmu apsaimniekotāju par energoefektivitātes uzlabošanas iespējām;c) nodrošināt komunikāciju ar pieslēgtajām ēkas inženiertehniskajām sistēmām un citām ierīcēm ēkas iekšienē un būt sadarbspējīgām ar ēkas inženiertehniskajām sistēmām neatkarīgi no autortehnoloģiju, ierīču un ražotāju dažādības. MK noteikumu projekts paredz arī konkrētas prasības attiecībā uz gaisa kondicionēšanu un ventilāciju (gaisa kondicionēšana ir gaisa apstrādes process jeb mitruma, temperatūras un gaisa kustības ātruma radīšana un automātiska uzturēšana slēgtās telpās. Plašākā nozīmē šis termins attiecināms uz ventilāciju. Ventilācija ir regulējama gaisa apmaiņa telpā ar nolūku radīt vēlamo mikroklimatu, tas ir, izvadīt no telpas piesārņoto gaisu un pievadīt svaigu, apstrādātu gaisu). Prasība attiecībā uz gaisa kondicionēšanu ir maksimāli pielāgota MK 09.07.2013. noteikumu Nr. 383 “Noteikumi par ēku energosertifikāciju” prasībai attiecībā uz ēkām, kas atbilst gandrīz nulles enerģijas patēriņa ēkas statusam. “Samērīga peļņa” šo noteikumu kontekstā ir termins atbilstoši Regulas Nr.651/2014 2.panta 142.punktam. “Pamatdarbības peļņa” šo noteikumu kontekstā ir termins atbilstoši Regulas Nr.651/2014 2.panta 39.punktam. |
| 3. | Projekta izstrādē iesaistītās institūcijas un publiskās personas kapitālsabiedrības | Valsts sabiedrība ar ierobežotu atbildību “Vides investīciju fonds” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikas pašvaldības vai to iestādes. |
| 2. | Tiesiskā regulējuma ietekme uz tautsaimniecību un administratīvo slogu |  MK noteikumu projekta apstiprināšanas gadījumā tiks īstenoti projekti, kas, ņemot vērā to specifiku, veicinās nodarbinātību, veicinās energoefektivitātes pasākumu īstenošanu, samazinās netiešās SEG emisijas, samazinās negatīvo ietekmi uz veselību un atjaunojamo energoresursu izmantošanas projekti veicinās Latvijas enerģētisko neatkarību. Ieguvumu izjutīs sabiedrība, jo tehnoloģijas tiks ieviestas pilsētvidē. |
| 3. | Administratīvo izmaksu monetārs novērtējums |  MK noteikumu projekta apstiprināšanas gadījumā tiks īstenots atklātais projektu iesniegumu konkurss, kas, ņemot vērā tā specifiku, energoefektivitātes palielināšanos un veicinās netiešo SEG emisiju samazināšanu. Konkursa ietvaros pieejamais finansējums ir 10 000 000 EUR. MK noteikumu projektā ietvertie nosacījumi nerada papildus informācijas sniegšanas pienākumus, tāpēc netiks uzlikts papildu administratīvais slogs un neradīsies administratīvās izmaksas. |
| 4. | Atbilstības izmaksu monetārs novērtējums | MK noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019.gads | 2020.gads | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | izmaiņas, salīdzinot ar vidēja termiņa budžeta ietvaru 2020 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 5 000 000 | 0 | 2 000 000 | 0 | 2 000 000 | 1 000 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 5 000 000 | 0 | 2 000 000 | 0 | 2 000 000 | 1 000 000 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 6 250 000 | 0 | 2 500 000 | 0 | 2 500 000 | 1 250 000 |
| 2.1. valsts pamatbudžets | 0 | 5 000 000 | 0 | 2 000 000 | 0 | 2 000 000 | 1 000 000 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 1 250 000 | 0 | 500 000 | 0 | 500 000 | 250 000 |
| 3. Finansiālā ietekme | 0 | -1 250 000 | 0 | - 500 000 | 0 | -500 000 | -250 000 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | -1 250 000 | 0 | -500 000 | 0 | -500 000 | -250 000 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | -1 250 000 | X | -500 000 | X | -500 000 | -250 000 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | -1 250 000 | -500 000 | -500 000 | -250 000 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 2018. gadā plānoti avansa maksājumi atbilstoši MK noteikumu projekta 64.1. apakšpunktam, 2019. un 2020. gadā veicami starpposma maksājumi atbilstoši MK noteikumu projekta 64.2. apakšpunktam un faktiski konkursa ietvaros apstiprināto projektu naudas plūsmu prognozēm. Savukārt 2021.gadā veicams noslēguma maksājums atbilstoši MK noteikumu projekta 64.3. apakšpunktam.Ņemot vērā, ka projekta iesniedzēji ir Latvijas Republikas pašvaldības un konkursa ietvaros maksimāli pieļaujamā finanšu instrumenta atbalsta intensitāte nepārsniedz 80 % no projekta kopējām attiecināmajām izmaksām prognozējamā MK noteikumu projekta finansiālā ietekme uz pašvaldību budžetiem būs 2018. gadā 1 250 000 EUR, 2019. gadā un 2020. gadā 500 000 EUR, un 2021. gadā 250 000 EUR*.*Izdevumu aprēķins ir veikts pieņemot, ka projektu konkursa nolikums tiks apstiprināts vasarā, projektu iesniegumu vērtēšana noslēgsies un līgumi par projektu īstenošanu tiks noslēgti rudenī. Līdz ar to avansa maksājumus būs iespējams veikt šī gada ietvaros. Savukārt turpmākajos gados izdevumi plānoti pieņemot, ka projekta īstenošana notiek pakāpeniski (bez krasām izmaiņām vai dīkstāves). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK noteikumu projekts šo jomu neskar. |
| 8. Cita informācija | 2018. gadā plānoti avansa maksājumi atbilstoši MK noteikumu projekta 64.1. apakšpunktam, 2019. un 2020. gadā veicami starpposma maksājumi atbilstoši MK noteikumu projekta 64.2. apakšpunktam un faktiski konkursa ietvaros apstiprināto projektu naudas plūsmu prognozēm. Savukārt 2021.gadā veicams noslēguma maksājums atbilstoši MK noteikumu projekta 64.3. apakšpunktam.Ņemot vērā, ka projekta iesniedzēji ir Latvijas Republikas pašvaldības un konkursa ietvaros maksimāli pieļaujamā finanšu instrumenta atbalsta intensitāte nepārsniedz 80 % no projekta kopējām attiecināmajām izmaksām prognozējamā MK noteikumu projekta finansiālā ietekme uz pašvaldību budžetiem būs 2018. gadā 1 250 000 EUR, 2019. gadā un 2020. gadā 500 000 EUR, un 2021. gadā 250 000 EUR*.* Konkursa ietvaros pieejamais finansējums ir 10 000 000 EUR. Finansējums tiks plānots Vides aizsardzības un reģionālās attīstības ministrijas programmas „Emisijas kvotu izsolīšanas instruments” (33.00.00) apakšprogrammā „Emisijas kvotu izsolīšanas instrumenta projekti” (33.02.00) atbilstoši faktiski konkursa ietvaros apstiprināto projektu naudas plūsmu prognozēm, papildu nepieciešamos finanšu līdzekļus pieprasot un saņemot normatīvajos aktos noteiktajā kārtībā no budžeta resora “74.Gadskārtējā valsts budžeta izpildes procesā pārdalāmais finansējums” budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Saistītie tiesību aktu projekti | MK noteikumu projekts šo jomu neskar. |
| 2. | Atbildīgā institūcija | MK noteikumu projekts šo jomu neskar. |
| 3. | Cita informācija | MK noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2014. gada 17. jūnija Regula (ES) Nr.651/2014, *ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu* (turpmāk – Komisijas regula Nr. 651/2014) |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas regula Nr. 651/2014 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 651/2014 5. panta 2. punkta a apakšpunkts | Noteikumu projekta 11.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 1. panta 3. punkta a) un b) apakšpunkts un 1.panta 2.punkta c) un d) apakšpunkts | Noteikumu projekta 13.4.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 1. panta 3. punkta otrā daļa | Noteikumu projekta 14.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 53.panta 6.punkts | Noteikumu projekta 18.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 53.panta 3.punkta a) apakšpunkts | Noteikumu projekta 26.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 53.panta 4.punkta a) apakšpunkts | Noteikumu projekta 23. un 24.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 53.panta 4.punkta d) apakšpunkts | Noteikumu projekta 23.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 6.panta 5.punkta h) apakšpunkts | Noteikumu projekta 28.3.apakšpunkts. | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 58.panta 4.punkts | Noteikumu projekta 51.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 9.panta 1. un 4.apakšpunkts. | Noteikumu projekta 88.punkts. | Tiesību norma izpildīta pilnībā. | Stingrākas prasības netiek piemērotas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Stingrākas prasības netiek piemērotas. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | 20 darba dienu laikā pēc atbalsta pasākuma stāšanās spēkā VARAM, izmantojot Eiropas Komisijas pārziņā esošo atbalsta paziņojumu elektronisko sistēmu SANI2, nosūtīs Eiropas Komisijai kopsavilkuma informāciju. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | MK noteikumu projekts šo jomu neskar. | MK noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | MK noteikumu projekts šo jomu neskar. |
| Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu |  2018. gada 27. martā MK noteikumu projekts publicēts VARAM tīmekļvietnē publiskai apspriešanai līdz 10. aprīlim. Ieinteresētās puses var sniegt viedokli arī pēc MK noteikumu projekta izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē  | Viedokli par VARAM tīmekļvietnē publicēto MK noteikumu projektu ir snieguši biedrība “Latvijas Būvinženieru savienība”, biedrība “Latvijas Ilgtspējīgas būvniecības padome”, Cēsu novada pašvaldība un Ogres novada pašvaldība.Viedokli MK noteikumu projekta saskaņošanas laikā ir sniegusi Bauskas novada pašvaldība. |
| 3. | Sabiedrības līdzdalības rezultāti  | Biedrības “Latvijas Būvinženieru Savienība” izteiktais priekšlikums precizēt MK noteikumu projekta nosaukumu ir ņemts vērā.Biedrības “Latvijas Ilgtspējīgas būvniecības padome” priekšlikumi attiecībā uz ilgtspējīgas būvniecības kvalitātes vērtēšanas sistēmas iekļaušanu MK noteikumu projektā, Cēsu novada pašvaldības, Ogres novada pašvaldības un Bauskas novada pašvaldības izteiktie priekšlikumi par tiesību normu pilnveidošanu vai skaidrošanu un kvalitātes vērtēšanas kritērijiem ir ņemti vērā daļēji. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Uzdevumus, kas saistīti projektu iesniegumu pieņemšanu, vērtēšanu, apstiprināšanu un finanšu instrumenta finansējuma piešķiršanu, kā arī par līgumu par projekta īstenošanu sagatavošanu, noslēgšanu, grozīšanu un laušanu, projektu pārskatu pārbaudi un projektu īstenošanas kontroli, veiks valsts sabiedrībai ar ierobežotu atbildību “Vides investīciju fonds”.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Jaunas institūcijas netiks veidotas. |
| 3. | Cita informācija | Nav |

Vides aizsardzības un reģionālās attīstības

ministra vietā – tieslietu ministrs Dz. Rasnačs

Vides aizsardzības un

reģionālās attīstības ministrijas valsts sekretārs R. Muciņš

2018.07.04. 9:14

3070

R.Kašs

67026538, raimonds.kass@varam.gov.lv